Diari Oficial de la Generalitat Valenciana


Sumari del DOGV 7996, del 09-03-2017 (2017/1505)

RESOLUCIÓ de 13 de febrer de 2017, del director general de la Ciutat de les Arts i de les Ciències, SAU, per la qual es fa públic l'Acord de 20 de desembre de 2016, del Consell d'Administració, d'aprovació de les cartes de serveis de la Ciutat de les Arts i les Ciències.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7996

Data del DOGV
:   09-03-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/1505


Data del document
:   13-02-2017

Organisme emissor
:   Ciutat de les Arts i de les Ciències, SAU

Tipus de document
:   Resolució

Anàlisi jurídica

 Descriptors 

:   * norma de qualitat
    * ciutadà
    * legislació
    * relació administració-administrat

RESOLUCIÓ de 13 de febrer de 2017, del director general de la Ciutat de les Arts i de les Ciències, SAU, per la qual es fa públic l'Acord de 20 de desembre de 2016, del Consell d'Administració, d'aprovació de les cartes de serveis de la Ciutat de les Arts i les Ciències. [2017/1505]  
D'acord amb el que disposa el Decret 41/2016, de 15 d'abril, del Consell, pel qual s'estableix el sistema per a la millora de la qualitat dels serveis públics, i l'avaluació dels plans i programes en l'Administració de la Generalitat i el seu sector públic instrumental, les cartes de servei, com a instruments de millora contínua dels serveis, són documents per mitjà dels quals les organitzacions públiques informen sobre els compromisos de qualitat dels serveis que gestionen i presten, en resposta a les necessitats i expectatives de la ciutadania, i a la demanda de transparència en l'activitat pública.  
Ciutat de les Arts i de les Ciències, SAU, va dissenyar en 2002 les seues primeres cartes de serveis, incloent-hi aquells compromisos de qualitat vinculats als serveis que presta, i va publicar les cartes de servei del Museu, Oceanogràfic, Umbracle i Hemisfèric, cartes que, amb motiu del transcurs del temps, i per a adaptar-se a les noves necessitats i expectatives de la ciutadania, necessiten ser actualitzades.  
En conseqüència, Ciutat de les Arts i de les Ciències, SAU, n'ha fet una nova revisió, amb la finalitat d'adaptar i actualitzar els seus compromisos de qualitat als serveis actuals, i procedir a la seua posterior publicació en la plataforma centralitzada de la Generalitat, així com en el seu portal de transparència, Ciutat oberta, perquè el contingut de les tres noves cartes que ara s'aproven (en el cas de les cartes del Museu i Umbracle, es refonen en una única) i en particular, dels compromisos de qualitat que s'hi estableixen, arriben de forma efectiva als usuaris i usuàries potencials dels serveis afectats.  
D'acord amb l'article 17.2. del Decret 41/2016, del Consell, les cartes han sigut objecte d'un informe favorable per part de l'òrgan directiu competent en matèria de gestió i millora de la qualitat dels serveis públics, quant a la coherència metodològica del procés d'elaboració i dels compromisos adquirits, així com a l'homogeneïtat de les cartes.  
Basant-se en tot l'anterior, el Consell d'Administració, va acordar, per unanimitat:  
  
  
Primer  
Aprovar les tres cartes de serveis (carta de Museu de les Ciències, carta de l'Hemisfèric i carta de l'Oceanogràfic) que s'adjunten.  
   
Segon  
L'aprovació d'aquestes noves i la posterior publicació en el Diari Oficial de la Generalitat Valenciana deixarà sense efecte la Carta de serveis de la Ciutat de les Arts i les Ciències aprovada en el seu moment per l'Ordre de 2 de maig de 2006, de la Conselleria d'Economia, Hisenda i Ocupació.  
   
Tercer  
Delegar en el director general de Ciutat de les Arts i de les Ciències, SAU, la realització dels tràmits necessaris per a la publicació en el Diari Oficial de la Generalitat Valenciana.  
  
València, 13 de febrer de 2017.- El director general de Ciutat de les Arts i de les Ciències, SAU: Enrique Vidal Pérez.  
  
  
  
  
TÍTOL: Carta de serveis del Museu de les Ciències Príncep Felipe  
  
MISSATGE GENERAL  
L'Administració pública valenciana ha d'adaptar-se als nous reptes i necessitats de la societat i, per a això, ha de modernitzar i millorar de forma contínua els serveis públics que presta. La Generalitat assumeix aquest repte i, amb aquest fi, incorpora dins de la seua política de modernització el projecte «Cartes de serveis» com un instrument de millora, a través del qual els ciutadans i ciutadanes podran exigir la prestació d'uns serveis públics amb les màximes garanties de qualitat, i conéixer en tot moment el seu grau de compliment.  
La Generalitat contribueix així a donar resposta a l'exigència continguda en l'Estatut d'Autonomia de la Comunitat Valenciana, que estableix i proclama, en l'article 9, el dret general que tenen tots els seus ciutadans i ciutadanes a disfrutar d'uns serveis públics de qualitat.  
  
  
COMPROMÍS INSTITUCIONAL  
La Generalitat Valenciana, a través de la Ciutat de les Arts i les Ciències, espai únic destinat a la divulgació cultural, posa a disposició del conjunt de la ciutadania ciència, naturalesa i art, tenint com a objectiu fonamental la transmissió de coneixements per mitjà de l'aplicació del concepte d'edutainment, educació a través de l'entreteniment, i sempre garantint el màxim rigor científic.  
El Museu de les Ciències, un dels cinc elements que es reuneixen a la Ciutat de les Arts i les Ciències, facilita l'accés a tot tipus d'activitats i iniciatives relacionades amb la difusió de la ciència i dels avenços tecnològics. Es compromet a millorar, contínuament, la qualitat del servei que ofereix als ciutadans, amb l'objecte d'aconseguir la millora del nivell cultural de la població, la plena satisfacció dels visitants i l'excel·lència en la seua gestió.  
  
SERVEIS  
L'edifici del Museu de les Ciències Príncep Felipe constitueix una fita arquitectònica que ofereix tot tipus d'iniciatives, relacionades amb la divulgació de la cultura científica i tecnològica. El seu extens material expositiu, les seues accions divulgatives, relacionades amb la ciència, l'educació i la cultura en general, el converteixen en un transmissor de coneixements per al conjunt de la societat. El seu valor com a complement i suport per a l'activitat als centres escolars, empreses i institucions el converteix en un museu viu que manté un diàleg constant amb la societat que l'envolta.  
Els visitants podran disfrutar de tallers i activitats que l'acostaran a la ciència, d'una forma divertida, en un ambient participatiu.  
Disposem d'un servei de visites guiades: generals, específiques de continguts, panoràmiques i arquitectòniques; realitzades per personal especialitzat, per a disfrutar d'un recorregut ple de curiositats i continguts interessants.  
En el Carrer Menor es troben els diferents serveis d'informació, venda d'entrades, botigues, cafeteria i restaurant italià. Les botigues del Museu ofereixen productes exclusius de la Ciutat de les Arts i les Ciències, i d'altres relacionats amb les diverses exposicions.  
Per a la celebració d'esdeveniments, el Museu disposa d'amplis espais exteriors i interiors, un dels quals és el magnífic Auditori Santiago Grisolía, dotat de les més modernes tecnologies actuals.  
Atenem les necessitats d'informació ciutadana (horaris, tarifes, reserves i serveis oferits), de forma personalitzada, tant presencialment, telefònicament com per via web.  
El nostre Club de Socis li ofereix un passe que li permetrà disfrutar tot l'any del Museu de les Ciències amb descomptes i activitats especials, així com la possibilitat de combinar-ho amb la resta de recintes de la Ciutat de les Arts i les Ciències.  
El Museu disposa d'un servei de préstec de cadira de rodes a disposició de les persones amb problemes de mobilitat que el sol·liciten per a facilitar el seu desplaçament per l'edifici. A més, en la nostra pàgina web www.cac.es, en l'apartat d?«Accessibilitat», es poden consultar tots els aspectes relacionats amb temes d'accessibilitat en les instal·lacions de la Ciutat de les Arts i les Ciències.  
En l'Umbracle, un altre dels elements de la Ciutat de les Arts i les Ciències, podran disfrutar d'exposicions exteriors de lliure accés, zona enjardinada i l'aparcament.  
  
COMPROMISOS I INDICADORS  
  
  
1. Incorporem un mínim de 5 exposicions noves tots els anys a l'oferta habitual del Museu  
  
Nombre d'exposicions noves anualment (en zona expositiva) Valor objectiu  
 5  
  
2. Ens esforcem a mantindre un alt grau de satisfacció dels visitants amb les exposicions  
  
Grau de satisfacció sobre les exposicions Valor objectiu  
 90 %  
  
3. Garantim un mínim de 5 tallers diaris de divulgació científica perquè els nostres visitants adquirisquen coneixements científics d'una manera divertida\*  
  
  
% d'ompliment mensual  
(mínim 5 sessions/dia) Valor objectiu  
 100 %  
\*Excepte dies d'horaris especials: Consultar pàgina Web  
  
4. Ens esforcem a mantindre un alt grau de satisfacció dels visitants amb els tallers de «La ciència a escena»  
  
Grau de satisfacció sobre els tallers «La ciència a escena» Valor objectiu  
 90 %  
  
  
5. Oferim un servei de visites guiades de Museu, panoràmiques i arquitectòniques, ateses per personal especialitzat altament valorat pels visitants  
  
Grau de satisfacció en les visites guiades de Museu, panoràmiques i arquitectònica Valor objectiu  
 90 %  
  
6. Ens esforcem a mantindre un alt grau de satisfacció en l'atenció personalitzada  
  
Grau de satisfacció en l'atenció personalitzada Valor objectiu  
 90 %  
  
7. Ens comprometem a contestar les consultes realitzades, a través de la nostra web, en un termini inferior a 5 dies  
% de consultes contestades en menys de 5 dies Valor objectiu  
 100 %  
  
8. Oferim un servei personalitzat i àgil d'atenció telefònica d'informació i reserves  
  
% de telefonades ateses en menys d'1 minut Valor objectiu  
 90 %  
  
9. Ens comprometem a contestar, en un termini màxim de 10 dies, totes les reclamacions i suggeriments que realitzen els nostres visitants (tant les que es redacten en les nostres instal·lacions, com les rebudes a través de la pàgina web)  
  
% de queixes contestades en menys de 10 dies Valor objectiu  
 100 %  
  
  
Posem a disposició dels ciutadans els resultats sobre el grau de compliment dels compromisos d'aquesta carta de serveis habilitant el seu seguiment a través de la pàgina www.gva.es/carta.  
  
  
Ajude'ns a prestar un MILLOR servei  
- Li preguem que ens comunique qualsevol suggeriment, comentari o problema que li haja pogut sorgir en la seua visita al Museu. Podrà fer-ho a través de www.cac.es, en l'apartat de «Bústia de suggeriments», o comunicant-ho al nostre personal d'atenció al visitant.  
- Per a oferir-los un bon servei, cal que mantinguem les exposicions en bon estat. Ajude'ns a conservar-les fent-ne un bon ús.  
- S'hauran de complir les instruccions específiques de les activitats que es realitzen en el recinte.  
  
On estem  
Telèfon d'informació i reserves:  
96 197 46 86  
Horari:  
Horari d'obertura: 10.00 h.  
Horaris de tancament: variable en funció de la temporada. Pot consultar els nostres horaris en la pàgina web o en els punts d'informació.  
  
Pàgina web:  
www.cac.es  
Disponibilitat de la pàgina web: 24 hores al dia, 7 dies a la setmana, excepte les parades programades.  
Especificacions tècniques d'ús: servei d'accés lliure a través d'internet Explorer i Firefox (no cal cap certificat digital).  
  
  
  
TÍTOL: Carta de serveis de l'Hemisfèric  
  
MISSATGE GENERAL  
L'Administració pública valenciana s'ha d'adaptar als nous reptes i necessitats de la societat, i per a això, ha de modernitzar i millorar de forma contínua els serveis públics que presta. La Generalitat assumeix aquest repte i, amb aquest fi incorpora, dins de la seua política de modernització, el projecte «Cartes de serveis» com un instrument de millora a través del qual els ciutadans i les ciutadanes podran exigir la prestació d'uns serveis públics amb les màximes garanties de qualitat, i conéixer, en tot moment, el seu grau de compliment.  
La Generalitat contribueix així a donar resposta a l'exigència continguda en l'Estatut d'Autonomia de la Comunitat Valenciana que estableix i proclama, en l'article 9, el dret general que tenen tots els ciutadans i ciutadanes a disfrutar d'uns serveis públics de qualitat.  
  
COMPROMÍS INSTITUCIONAL  
  
La Generalitat Valenciana, a través de la Ciutat de les Arts i les Ciències, espai únic destinat a la divulgació cultural, posa a disposició del conjunt de la ciutadania ciència, naturalesa i art, tenint com a objectiu fonamental, la transmissió de coneixements per mitjà de l'aplicació del concepte d'edutainment, educació a través de l'entreteniment, i sempre garantint el màxim rigor científic.  
L'Hemisfèric, un dels cinc elements que es reuneixen en la Ciutat de les Arts i les Ciències, adquireix el compromís de millorar la qualitat de vida del ciutadà i ofereix una programació de contingut educatiu i d'entreteniment, amb què pretén aconseguir la plena satisfacció dels visitants i l'excel·lència en la projecció de cada espectacle.  
  
  
SERVEIS  
L'Hemisfèric és un singular i espectacular edifici que representa un gran ull humà, l'ull de la saviesa. Té una coberta ovoide de més de 100 metres de longitud, dins de la qual es troba una gran esfera que inclou la sala de projeccions més gran d'Espanya, amb capacitat per a 302 espectadors, 4 d'aquestes places adaptades a visitants amb diversitat funcional. Inclou tres sistemes de projecció en una pantalla còncava de 900 metres quadrats:  
- Cine en gran format, IMAX DOME.  
- Cine digital 3D. Mesures de la pantalla 3D, rectangle d'aproximadament 16 x 8 metres.  
- Projeccions digitals. Representacions astronòmiques i espectacles d'entreteniment.  
Disposem d'un servei de visites guiades per personal especialitzat, per a gaudir d'un recorregut ple de curiositats i interessants continguts.  
  
En el vestíbul podrà trobar els diferents serveis d'informació, venda d'entrades, botiga i hamburgueseria. La botiga temàtica ofereix productes exclusius de la Ciutat de les Arts i les Ciències, i altres relacionats amb les diverses projeccions.  
L'Hemisfèric, l'anell perimetral i els estanys que rodegen l'estructura serveixen de marc a les més diverses manifestacions lúdiques i empresarials, i es converteixen en l'àmbit ideal per a projectar una imatge de futur i tecnologia, combinats amb una alta qualitat estètica.  
  
Atenem les necessitats d'informació ciutadana (horaris, tarifes, reserves i serveis que s'ofereixen), de forma personalitzada, tant presencialment, telefònicament, com a través de la nostra pàgina web.   
El nostre Club de Socis ofereix un passe que li permetrà gaudir tot l'any de l'Hemisfèric amb descomptes i activitats especials, així com la possibilitat de combinar-lo amb la resta de recintes de la Ciutat de les Arts i les Ciències.  
En la nostra pàgina web www.cac.es, en l'apartat d?«Accessibilitat», es poden consultar tots els aspectes relacionats amb temes d'accessibilitat en les instal·lacions de la Ciutat de les Arts i les Ciències.  
  
COMPROMISOS I INDICADORS  
  
1. Ens esforcem a mantindre un alt grau de satisfacció dels visitants amb les projeccions oferides  
  
Grau de satisfacció amb les projeccions Valor objectiu  
 85 %  
  
2. Ens esforcem a oferir un servei de qualitat i sense errors. En cas contrari, davant de cancel·lacions de la sessió per motius tècnics, una vegada iniciada aquesta, tornem l'import pagat i compensem els nostres visitants amb una invitació gratuïta per a una altra sessió segons la disponibilitat  
  
% projeccions sense cancel·lacions una vegada iniciada la sessió Valor objectiu  
 99 %  
  
3. Oferim un servei personalitzat i àgil d'atenció telefònica d'informació i reserves  
  
% de telefonades ateses en menys d'1 min. Valor objectiu  
 90 %  
  
4. Ens esforcem a mantindre un alt grau de satisfacció en l'atenció personalitzada  
  
Grau de satisfacció en l'atenció personalitzada Valor objectiu  
 90 %  
  
5. Ens comprometem a respondre les consultes realitzades, per mitjà de la nostra pàgina web, en un termini inferior a 5 dies  
  
% de consultes contestades en menys de 5 dies Valor objectiu  
 100 %  
  
6. Ens comprometem a respondre, en un termini màxim de 10 dies, totes les reclamacions i suggeriments que realitzen els nostres visitants (tant les que es redacten en les nostres instal·lacions, com les rebudes a través de la pàgina web)  
  
% de queixes contestades en menys de 10 dies Valor objectiu  
 100 %  
  
  
  
Posem a disposició dels ciutadans els resultats sobre el grau de compliment dels compromisos d'aquesta carta de serveis, habilitant-ne el seguiment a través de la pàgina www.gva.es/carta.  
  
Ajude'ns a prestar un MILLOR servei  
- Li demanem que ens comunique qualsevol suggeriment, comentari o problema que li haja pogut sorgir en la seua visita a l'Hemisfèric. Podrà fer-ho a través de www.cac.es en l'apartat de «Bústia de suggeriments» o comunicant-ho al nostre personal d'atenció al visitant.  
- Comptem amb la seua ajuda per a mantindre netes les instal·lacions. Recorde que a l'interior de la sala no es poden consumir aliments ni begudes.  
- Per a garantir la puntualitat de les sessions, li recordem que acudisca a l'accés de la sala amb 15 minuts d'antelació i seguisca les indicacions del personal.  
- Per motius de seguretat, no es podrà accedir a la sala de projecció una vegada començada la sessió, i es perdran els drets de l'entrada.  
  
- Queda prohibit filmar o enregistrar l'espectacle.  
- Es vendran entrades fins a cinc minuts abans del començament de la sessió.  
  
On estem  
Telèfon d'informació i reserves:  
96 197 46 86  
  
Horari:  
Horari d'obertura: 10.00 h.  
Horaris d'inici de projecció: variables en funció de la temporada. Pot consultar els horaris en la pàgina web, o en els punts d'informació.  
  
  
Pàgina web:  
www.cac.es  
  
Disponibilitat de la pàgina web: 24 hores al dia, 7 dies a la setmana, excepte les parades programades.  
Especificacions tècniques d'ús: servei d'accés lliure a través d'internet Explorer i Firefox (no cal certificat digital).  
  
  
  
TÍTOL: Carta de serveis de l'Oceanogràfic  
  
MISSATGE GENERAL  
L'Administració pública Valenciana ha d'adaptar-se als nous reptes i necessitats de la societat, i per a això ha de modernitzar i millorar de forma contínua els serveis públics que presta. La Generalitat assumeix aquest repte i, amb aquest fi incorpora, dins de la seua política de modernització, el projecte «Cartes de serveis» com un instrument de millora, a través del qual els ciutadans i ciutadanes podran exigir la prestació d'uns serveis públics amb les màximes garanties de qualitat i conéixer en tot moment el seu grau de compliment.  
La Generalitat contribueix així, a donar resposta a l'exigència continguda en l'Estatut d'Autonomia de la Comunitat Valenciana que establix i proclama, en l'article 9, el dret general que tenen tots els seus ciutadans i ciutadanes a disfrutar d'uns serveis públics de qualitat.  
  
  
COMPROMÍS INSTITUCIONAL  
La Generalitat Valenciana, a través de la Ciutat de les Arts i les Ciències, espai únic destinat a la divulgació cultural, posa a disposició del conjunt de la ciutadania ciència, naturalesa i art, tenint com a objectiu fonamental, la transmissió de coneixements per mitjà de l'aplicació del concepte d'edutainment, educació a través de l'entreteniment, i sempre garantint el màxim rigor científic.  
L'Oceanogràfic, un dels cinc elements que es reuneixen en la Ciutat de les Arts i les Ciències, està concebut com un centre d'interpretació de la biodiversitat marina en què, a través dels seus continguts i activitats, persegueix el seu objectiu fonamental: la conscienciació de la societat sobre la necessitat de conservació dels mars i oceans del planeta. Tot això incloent-hi contextos lúdics, educatius i científics, i sempre adquirint un compromís de millora contínua de la qualitat del servei que ofereix als ciutadans, maximitzant amb això la satisfacció dels visitants, l'excel·lència en la seua gestió, i com a resultat, garantint la consecució del seu objectiu.  
  
SERVEIS  
L'Oceanogràfic, el major aquari d'Europa, està concebut com un espai natural amb una superfície de 110.000 metres quadrats, on estan representades les principals regions oceàniques del planeta, amb un total de 53 milions de litres d'aigua, compta amb més de 45.000 exemplars pertanyents a espècies dels principals grups zoològics marins, entre les quals destaquen, entre moltes altres, mamífers com les morses, belugues i dofins, peixos com els taurons, rajades i la gran diversitat d'espècies tropicals, aus com els pingüins i pelicans, rèptils com les tortugues, i invertebrats com els corals, meduses i carrancs gegants.  
  
L'Oceanogràfic es constitueix com un punt de referència entre els centres marins de nova generació, ja que uneix una espectacular concepció i disseny d'avantguarda, amb un gran contingut en espècies animals i innovació tecnològica.  
A més, està concebut no sols com un centre d'entreteniment, sinó també educatiu i científic, que pretén fomentar la consciència i actuar sobre la conservació ambiental i el benestar animal, i amb això arribar a ser un centre de referència de la defensa de la vida marina.  
Disposem d'un servei de visites guiades per personal especialitzat, per a disfrutar d'un recorregut ple de curiositats i continguts interessants.  
Els visitants podran adquirir un producte exclusiu i de temàtica marina al llarg del seu recorregut en els diferents punts de venda distribuïts per tot el complex. Posem a la seua disposició els nostres serveis de restauració i cafeteria, dels quals destaca l'espectacular restaurant Submarí, un dels edificis més emblemàtics de l'Oceanogràfic, a causa de la peculiaritat de la seua coberta i a la disposició i ambientació de dos grans aquaris perfectament integrats en la seua planta inferior.  
  
Per a la celebració d'esdeveniments, l'Oceanogràfic disposa d'amplis espais exteriors i interiors, entre els quals hi ha un magnífic auditori, Mar Roig, dotat de les més modernes tecnologies actuals.  
Atenem les necessitats d'informació ciutadana (horaris, tarifes, reserves i serveis oferits), de forma personalitzada, tant presencialment, telefònicament com a través de la nostra pàgina web.   
El nostre Club de Socis li ofereix un passe que li permetrà disfrutar tot l'any de l'Oceanogràfic amb descomptes i activitats especials, així com la possibilitat de combinar-ho amb la resta de recintes de la Ciutat de les Arts i les Ciències.  
El parc disposa d'un servei de préstec de cadires de rodes a disposició de les persones amb problemes de mobilitat que el sol·liciten per a facilitar-los el desplaçament per l'edifici.  
A més, en la nostra pàgina web www.cac.es, en l'apartat d?«Accessibilitat», es poden consultar tots els aspectes relacionats amb temes d'accessibilitat en les instal·lacions de la Ciutat de les Arts i les Ciències.  
  
  
COMPROMISOS I INDICADORS  
  
1. Garantim que els nostres aquaris estan operatius, i oberts al públic, durant l'horari establit  
  
% d'aquaris operatius sobre el total d'aquaris (35) Valor objectiu  
 100 %  
  
2. Ens esforcem a mantindre un alt grau de satisfacció dels visitants  
  
% de visitants satisfets amb el servei rebut Valor objectiu  
 90 %  
  
3. El nostre Pla d'investigació garanteix l'activitat sobre cinc programes científics o línies mestres: Fisiologia de vertebrats marins, Salut animal, Investigació basada en La conservació, benestar animal i biodiversitat-societat  
  
  
% de programes científics en actiu Valor objectiu  
 100 %  
  
  
4. Garantim un nre. d'exhibicions diàries que cobrisquen, tant l'aforament del parc, com l'horari d'obertura, de manera que s'oferisca un servei de qualitat al visitant  
  
% de compliment mensual de la programació Valor objectiu  
 100 %  
  
5. Ens comprometem a contestar les consultes realitzades, a través de la nostra web, en un termini inferior a 5 dies  
% de consultes contestades en menys de 5 dies Valor objectiu  
 100 %  
  
6. Ens comprometem a contestar, en un termini màxim de 10 dies, totes les reclamacions i suggeriments que realitzen els nostres visitants (tant les que es redacten en les nostres instal·lacions, com les rebudes a través de la pàgina web)  
  
% de queixes contestades en menys de 10 dies Valor objectiu  
 100 %  
  
  
Posem a disposició dels ciutadans els resultats sobre el grau de compliment dels compromisos d'aquesta carta de serveis, habilitant-ne el seguiment a través de la pàgina www.gva.es/carta.  
  
Ajude'ns a prestar un MILLOR servei  
- Li preguem que ens comunique qualsevol suggeriment, comentari o problema que li haja pogut sorgir en la seua visita a l'Oceanogràfic. Podrà fer-ho a través de www.cac.es, en l'apartat de «Bústia de suggeriments» o en www.oceanografic.org, en l'apartat de «Contacte», o comunicant-ho al nostre personal d'atenció al visitant.  
- Comptem amb la seua ajuda per a mantindre netes les nostres instal·lacions.  
- Recorde que en l'interior dels aquaris i en el delfinari no es poden consumir aliments ni begudes.  
- Per a garantir la puntualitat de l'espectacle del delfinari, li recordem que acudisca a l'accés, com a mínim, amb 15 minuts d'antelació i que seguisca les indicacions del personal.  
- Pel benestar dels animals, li preguem que no llance cap objecte o menjar als animals, ni faça fotografies amb flaix. Les seues conseqüències podrien ser molt greus.  
On estem  
Telèfon d'informació i reserves:  
96 197 46 86 / 960 47 06 47  
  
Horari:  
Horari d'obertura: 10.00 h.  
Horari de tancament: variable en funció de la temporada. Pot consultar els nostres horaris en la pàgina web, o en els punts d'informació.  
  
  
Pàgina web:  
www.cac.es / www.oceanografic.org  
  
Disponibilitat de la pàgina web: 24 hores al dia, 7 dies a la setmana, excepte les parades programades.  
Especificacions tècniques d'ús: servei d'accés lliure a través d'internet Explorer i Firefox (no cal cap certificat digital).